केंद्रीय ऊर्जा मंत्री पीयूष गोयल ने युवाओं के एक कार्यक्रम में मोदी सरकार की इस विजनरी योजना का संकेत दिया। इससे न सिर्फ प्रदूषण से मुक्ति मिलेगी, बल्कि महंगे जीवाश्म ईंधनों के आयात पर निर्भरता भी खत्म हो जाएगी। उद्योग चैंबर सीआईआई की ओर से शुक्रवार को आयोजित यंग इंडिया कार्यक्रम में गोयल ने कहा, 'भारत साल 2039 तक इतने बड़े आकार वाला पहला ऐसा देश बन सकता है, जहां सिर्फ बैटरी चालित वाहन रहेंगे। हम इस कार्यक्रम को सेल्फ फाइनेंसिंग बनाने की कोशिश कर रहे हैं। हमें इसकी मदद के लिए सरकार की ओर से एक रुपये भी देने की जरूरत नहीं पड़ेगी। देशवासियों को भी इसके लिए एक रुपये का निवेश नहीं करना पड़ेगा।' इस मौके पर वह अपनी इस योजना को और विस्तार में बताने से भी नहीं चूके।